تحریف

تحریف مشتق ہے "حرف" سے۔ حرف کے معنی ہیں علیحدگی یا کنارہ۔ اصطلاح میں تحریف یہ ہے کہ کلام کا مطلب ایسا بیان کیا جاے جو کلام کرنے والے کے مقصد کے خلاف ہو۔مفتی احمد یار خان نعیمی۔ تفسیر نعیمی: جلد 1۔ نعیمی کتب خانہ: لاہور، 2009ء، ص22۔

 تحریف لفظی و تحریف معنوی 
راغب نے المفردات میں لکھا ہے کہ و تحریف الکلام ان تجعلہ علٰی حرف من الاحتمال یمکن حملہ علٰی الوجھین (یعنی کسی بات کو اس انداز میں کہنا کہ اس سے دو الگ الگ مطلب نکل سکتے ہوں، اسے تحریف کہتے ہیں)۔راغب اصفہانی۔ مفردات القرآن۔ اس تعریف سے معلوم ہوتا ہے کہ تحریف کا مطلب صرف الفاظ کو بدلنا (تحریف لفظی) نہیں ہوتا، بلکہ اصل مقصد کو بدل دینا بھی تحریف کہلاتا ہے (تحریف معنوی)۔

قرآنِ پاک میں بھی یہودیوں کے بارے میں یہی کہا گیا ہے: مِنَ الَّذِیْنَ هَادُوْا یُحَرِّفُوْنَ الْكَلِمَ عَنْ مَّوَاضِعِهٖ وَ یَقُوْلُوْنَ سَمِعْنَا وَ عَصَیْنَا وَ اسْمَعْ غَیْرَ مُسْمَعٍ وَّ رَاعِنَا لَیًّۢا بِاَلْسِنَتِهِمْ وَ طَعْنًا فِی الدِّیْنِؕ-وَ لَوْ اَنَّهُمْ قَالُوْا سَمِعْنَا وَ اَطَعْنَا وَ اسْمَعْ وَ انْظُرْنَا لَكَانَ خَیْرًا لَّهُمْ وَ اَقْوَمَۙ-وَ لٰكِنْ لَّعَنَهُمُ اللّٰهُ بِكُفْرِهِمْ فَلَا یُؤْمِنُوْنَ اِلَّا قَلِیْلًا (النساء:46) (یعنی یہودیوں میں کچھ وہ ہیں جو کلمات کو ان کی جگہ سے بدل دیتے ہیں اور کہتے ہیں :ہم نے سنا اور مانا نہیں اور آپ سنیں ، آپ کو نہ سنایا جائے اور"راعنا" کہتے ہیں زبانیں مروڑ کراور دین میں طعنہ کے لیے ،اور اگر وہ کہتے کہ ہم نے سنا اور مانا اور حضور ہماری بات سنیں اور ہم پر نظر فرمائیں تو یہ ان کے لیے بہتر اور زیادہ درست ہوتا لیکن ان پر تو اللہ نے ان کے کفر کی وجہ سے لعنت کردی تو وہ بہت تھوڑا یقین رکھتے ہیں)۔قرآن مجید 5:4:46۔ ایک اور مقام پر فرمایا: اَفَتَطْمَعُوْنَ اَنْ یُّؤْمِنُوْا لَكُمْ وَ قَدْ كَانَ فَرِیْقٌ مِّنْهُمْ یَسْمَعُوْنَ كَلٰمَ اللّٰهِ ثُمَّ یُحَرِّفُوْنَهٗ مِنْۢ بَعْدِ مَا عَقَلُوْهُ وَ هُمْ یَعْلَمُوْنَ(البقرہ: 75) (یعنی تو اے مسلمانو، کیا تمھیں یہ طمع ہے کہ یہ یہودی تمھارا یقین لائیں گے اور ان میں کا تو ایک گروہ وہ تھا کہ اللہ کا کلام سنتے پھر سمجھنے کے بعد اسے دانستہ بدل دیتے)۔قرآن مجید 1:2:75۔ تفسیر ابن کثیر اور تفسیر قرطبی کے مطابق یہاں تحریف سے مراد دونوں قسم کی تحریف ہے، الفاظ کی بھی اور معنی کی بھی۔ابن کثیر۔ تفسیر ابن کثیر۔ 1:2:75۔ امام قرطبی۔ تفسیر قرطبی۔ 1:2:75۔یعنی یہودیوں نے بعض مقامات پر تورات کے الفاظ بھی بدل دیے اور کئی جگہوں پر آیات کا مطلب غلط نکالنے کی کوشش کی خاص طور پر ان آیات کو جن میں رسول اللہ ﷺ کی صفات بیان ہوئی تھیں۔ انھوں نے اپنی مرضی سے حلال کو حرام اور حرام کو حلال بنا لیا۔ ایک اور آیت میں فرمایا: اَمْ تُرِیْدُوْنَ اَنْ تَسْــٴَـلُوْا رَسُوْلَكُمْ كَمَا سُىٕلَ مُوْسٰى مِنْ قَبْلُؕ-وَ مَنْ یَّتَبَدَّلِ الْكُفْرَ بِالْاِیْمَانِ فَقَدْ ضَلَّ سَوَآءَ السَّبِیْلِ (البقرہ: 108) (یعنی کیا یہ چاہتے ہو کہ اپنے رسول سے ویسا سوال کرو جوپہلے موسیٰ سے ہو ا تھا اور جو ایمان کے بدلے کفر لے ، وہ ٹھیک راستہ(سے) بہک گیا)۔جو شخص بھی نبی کریم ﷺ پر جھوٹ بولے، چاہے آپ کی زندگی میں ہو یا بعد میں، اللہ تعالیٰ اس کے جھوٹ کو لوگوں سے چھپنے نہیں دیتا، بلکہ اس کا جھوٹ سب پر ظاہر ہو جاتا ہے۔ رسول اللہ ﷺ پر جھوٹ بولنے کی بدترین صورت یہ ہے کہ آپ ﷺ کی حدیث میں کوئی تبدیلی یا تحریف کی جائے۔ امام سفیان بن عیینہ فرماتے ہیں: مَا سَتَرَ اللهُ أَحَدًا یَکذِبُ فِي الحَدِیْثِ (یعنی جو شخص حدیث میں جھوٹ بولے، اللہ تعالیٰ اس کا جھوٹ سب پر ظاہر کر دیتا ہے)۔ امام عبداللہ بن مبارک فرماتے ہیں: لَو هَمَّ رَجُل فِي السَّحَرِ أَن یَّکذِبَ فِي الحَدِیْثِ، لَأصْبَحَ وَالنَّاسُ یَقُولُونَ: فُلاَن کَذَّاب (یعنی اگر کوئی شخص سحری کے وقت حدیث میں جھوٹ بولنے کا ارادہ کرے، تو صبح ہونے تک لوگ اسے جھوٹا کہنا شروع کر دیں گے)۔ اور نبی کریم ﷺ نے فرمایا: مَنْ كَذَبَ عَلَيَّ مُتَعَمِّدًا فَلْیَتَبَوَّأ مَقعَدَه مِنَ النَّارِ (یعنی جس نے مجھ پر جان بوجھ کر جھوٹ بولا، وہ اپنا ٹھکانا جہنم میں بنا لے)۔

 حوالہ جات 

زمرہ:قرآن
زمرہ:تفسیر
زمرہ:علم تفسیر